Рэдакцыя “Вольнага архіву” ладзіць паказ і абмеркаванне дакументальных фільмаў “Песня Палесся” і “Граюць вяселле гармоні”. Крыху пра фільмы. “Песня Палесся” Ён створаны аб’яднаннем “Летапіс” у 1968 годзе. Здымкі вяліся ў Лельчыцкім раёне. У сучасным разуменні фільм нельга назваць строга дакументальным, бо ў ім хапае відавочна пастановачных сцэнаў, але ён сам з’яўляецца дакументам той эпохі. Фільм доўжыцца трохі больш за 18 хвілінаў і будзе цікавы аматарам беларускіх народных спеваў і танцаў, якія пачуюць Сцяпана Дубейку і “Лельчыцкую капэлу”.